Marcel Mouloudji

Marcel MOULOUDJI (pr: Marsel' Muluĝi), en Esperanto Marcelo Muluĝio (16-a de septembro 1922 en Parizo14-a de junio 1994 en Parizo), estis franca kantisto-verkisto.
Lia patro estis Kabila masonisto kaj komunisto. Lia patrino Bretonino, katolika, kiu iĝis drinkema kaj freneza.

Ankaŭ li vizitadas la mediojn maldekstrajn, komunistajn, liberecemajn, anarĥo-sindikatismajn kaj kulturajn mediojn ligitajn kun la Front Populaire. Dum la Dua Mondmilito li vivadis duonkaŝe.
Li aktoris en kelkaj filmoj kaj komencis kanti, interalie poemojn de Jacques Prévert.

La sukceso venos kun lia unua furoraĵo Kiel malgranda papavet''' en 1953, kiu restis lia plej konata sukceso, krom Iam vi vidos en 1954.

Li havis du infanojn: la unuan, Grégory Mouloudji, kun Lilia Lejpuner en 1960 kaj la duan, Annabelle Mouloudji, kun Nicolle Tessier en 1967. Lilianne Patrick estis lia lasta kunulino.

En la 1980-90 jaroj li plu kantas en spektakloj, sed jam li estas maljuna, kaj amaskomunikiloj forgesas lin. Kaj dum tiuj jaroj li pli dediĉas sin al pentrado kaj verkado de libroj ol kanzonoj.
En marto 1994, li estis invitita de la festivalo "Chorus des Hauts-de-Seine", lian lastan recitalon li faras apud Nancy en aprilo 1994.

Li mortas la 14-an de junio 1994 dum li havis plurajn projektojn: nova disko kaj sekvo de liaj memoraĵoj. Li estas entombigita en tombejo "Père-Lachaise" en Parizo, urbo kies malnovaj popolaj kvartaloj li multe prikantis.

Li kantis per rekonebla, aparta, neanstataŭigebla voĉo.

 En Esperanto 
Ĵak Lepŭil' kantas unu el liaj kanzonoj, Ateist (Autoportrait) en sia kanzonkasedo Ne donu tro'' (1993).

 Eksteraj ligiloj 

 Rete legebla en Esperanto 
 Iam vi vidos

Kategorio:Francaj kantistoj
Kategorio:Francaj aktoroj